Diari Oficial de la Generalitat Valenciana


Sumari del DOGV 1831, del 22-07-1992 (1992/825510)

DECRET 103/1992, de 6 de juliol, del Govern Valencià, pel qual s'accepta la cessió a títol gratuït d'uns terrenys de 3.792,75 m2, situats al polígon A-II de Sagunt, realitzada per l'Ajuntament de Sagunt, per a la construcció d'un centre de salut.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/07/06/103/dof/vci/html**

### Dades del document

Número de DOGV
:   1831

Data del DOGV
:   22-07-1992

Secció del DOGV
:   DISPOSICIONS GENERALS

Número del document
:   1992/825510


Data del document
:   06-07-1992

Organisme emissor
:   Conselleria d'Economia i Hisenda

Tipus de document
:   Decret

Decret 103/1992, de 6 de juliol, del Govern Valencià, pel qual s'accepta la cessió a títol gratuït d'uns terrenys de 3.792,75 m2, situats al polígon A-II de Sagunt, realitzada per l'Ajuntament de Sagunt, per a la construcció d'un centre de salut.  
L'Ajuntament de Sagunt, en sessió plenària de 22 d'abril de 1988, acordà la cessió a la Generalitat Valenciana d'un solar de 3.792,75 m2 de superfície, situat al polígon A-II (PERI núm. 1) de Sagunt, del qual és propietari.  
La cessió es realitza amb el fi determinant de construir-hi un centre de salut.  
A petició del Conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta del solar, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 6 de juliol de 1992,  
DECRETE  
Article primer  
S'accepta la cessió a títol gratuït, realitzada per l'Ajuntament de Sagunt, d'un solar de 3.792,75 m2 de superfície, situat al polígon A-II de Sagunt, els límits del qual són: nord i oest, formant una línia trencada de cent quatre, setanta i trenta-nou metres que fan un total de dos-cents tretze metres, amb l'illa de coses A-5, adjudicada a Zarsol, SA, vorera perimetral enmig; sud, amb el límit d'aquesta unitat d'actuació, confrontant amb l'ambulatori de la Seguretat Social i Escola de Formació Professional d'Altos Hornos de Vizcaya, SA, vial actual en mig; i est, amb l'illa de coses A-5 esmentada.  
Figura inscrit en el Registre de la Propietat de Sagunt, tom 1.763, llibre 394 de Sagunt, foli 200, finca núm. 37.696, inscripció 1ª.  
Article segon  
Aquesta cessió gratuïta comporta el compromís per part de la Generalitat Valenciana de construir-hi un centre de salut.  
Article tercer  
El dret de propietat sobre els terrenys objecte de cessió s'hauran d'incorporar a l?Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 6 de juliol de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI